wickkiey/tamil-wikipedia-chunked huggingface dataset:
# இறையாண்மை தங்கப் பத்திரம்

இறையாண்மை தங்கப் பத்திரம் (SGB |Sovereign Gold Bond) கள் என்பது கிராம் தங்கத்தில் குறிப்பிடப்படும் அரசாங்கப் பத்திரங்கள் ஆகும். 2015 நவம்பரில் தங்கத்தைப் பணமாக்குதல் திட்டத்தின் கீழ் அரசால் சவரன் தங்கப் பத்திரத் திட்டம் தொடங்கப்பட்டது. அவை தங்கத்தை பொருளாக வைத்திருப்பதற்கு மாற்றாக உள்ளன. முதலீட்டாளர்கள் வெளியீட்டு விலையை ரொக்கமாக செலுத்த வேண்டும் மற்றும் முதிர்ச்சியின் போது இந்த தங்கப்பத்திரங்கள் பணமாக மீட்டெடுக்கப்படும். இந்திய அரசின் சார்பாக ரிசர்வ் வங்கியால் இந்த பத்திரம் வழங்கப்படுகிறது.  
2015 ஆம் ஆண்டு அறிமுகப்படுத்தப்பட்டதில் இருந்து அரசாங்கம் 31,290 கோடி ரூபாயை இறையாண்மை தங்கப் பத்திர (SGB) திட்டத்திலிருந்து வசூலித்துள்ளது.
# இறையாண்மை தங்கப் பத்திரம்

## தகுதிகள்

அந்நியச் செலாவணி மேலாண்மைச் சட்டம், 1999 இன் கீழ் வரையறுக்கப்பட்டுள்ளபடி இந்தியாவில் வசிக்கும் நபர்கள் SGB இல் முதலீடு செய்யத் தகுதியுடையவர்கள். தகுதியான முதலீட்டாளர்களில் தனிநபர்கள், HUFகள், அறக்கட்டளைகள், பல்கலைக்கழகங்கள் மற்றும் தொண்டு நிறுவனங்கள் அடங்குவர்.  
இந்த தங்கப்பத்திரத்தில் குறைந்தபட்ச முதலீடு ஒரு கிராம் முதல் தனிநபர்களுக்கான அதிகபட்ச சந்தா 4 கிலோவாகவும், இந்து கூட்டுக் குடும்பத்திற்கு (HUF) 4 கிலோவாகவும், அறக்கட்டளைகளுக்கு 20 கிலோவாகவும் உள்ளது.  
இந்த தங்கப்பத்திரத்தின் கால அளவு 8 ஆண்டுகள் ஆகும், இருப்பினும் 5, 6, 7 ஆண்டுகளில் சந்தாதாரர் விருப்பபடின் முன்னரே விலகிக்கொள்ளலாம்.
# மாயர்

**மாயர்** என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு உயர் கனவுருப்புனைவு காதாபாத்திரம் ஆகும். இவர்கள் இயற்கைக்கு அப்பாற்பட்ட சக்திகள் கொண்ட தேவதூதர் ஆவார்கள்.  
இவர்கள் அழிவில்லாதவர்கள் ஆனால் மத்திய-பூமியில் மென்களின் உடலில் முழுமையாக அவதாரம் எடுக்க முடியும் என்பதால், அவர்கள் கொல்லப்படலாம் என்று வர்ணனையாளர்கள் குறிப்பிட்டுள்ளனர்; அவர்களுக்கு என்ன நடந்தது என்பதை எழுத்தாளர் டோல்கியன் விளக்கவில்லை என்பது குறிப்பிடத்தக்கது. வேறு சிலர் இவர்கள் அரை தெய்வீக இயல்பு மற்றும் தெய்வீக நோக்கத்தை நிறைவேற்றும் பணிகளுக்கு அனுப்பப்பட்டவர் என்ற கருதி அவர்களை கிறிஸ்தவத்தின் தேவதூதர்களைப் போல் கருதினார்கள்.
# விக்கிப்பீடியா:Statistics/weekly/21-Aug-2022
| 213 | 2409:4072:319:1F77:97D3:708D:1A8B:E5F4 | 0 | 1 | 0 | 0 | 0 | 0 | 0 | 1 | 122 |  |
| 214 | 2409:4072:8D82:A9C3:7546:64A:4F25:4060 | 0 | 1 | 0 | 0 | 0 | 0 | 0 | 1 | 22 |  |
| 215 | 2409:4072:6C91:AC81:759D:EC85:F173:E210 | 0 | 1 | 0 | 0 | 0 | 0 | 0 | 1 | 1 |  |
| 216 | 2401:4900:608D:939F:0:0:1232:C274 | 0 | 1 | 0 | 0 | 0 | 0 | 0 | 1 | 0 |  |
| 217 | 2409:4072:6C8E:3331:0:0:9FCB:8D05 | 0 | 1 | 0 | 0 | 0 | 0 | 0 | 1 | 3 |  |
| 218 | 2409:4072:983:446F:5425:BA79:E68C:6331 | 0 | 1 | 0 | 0 | 0 | 0 | 0 | 1 | 0 |  |
| 219 | 2409:4072:E9F:ED23:0:0:B49:360A | 0 | 1 | 0 | 0 | 0 | 0 | 0 | 1 | 0 |  |
| 220 | Amherst99 | 0 | 1 | 0 | 0 | 0 | 0 | 0 | 1 | 0 |  |
| 221 | 2409:4072:8E93:35D7:0:0:6A48:6F12 | 0 | 1 | 0 | 0 | 0 | 0 | 0 | 1 | 0 |  |
| 222 | 2402:3A80:18:2195:0:47:AB37:8301 | 0 | 1 | 0 | 0 | 0 | 0 | 0 | 1 | 36 |  |
| 223 | 2401:4900:230C:F10E:1:1:A496:8F8E | 0 | 1 | 0 | 0 | 0 | 0 | 0 | 1 | 75 |  |
| 224 | 2A00:1851:8007:853D:1433:E5FF:FE5B:4B62 | 0 | 1 | 0 | 0 | 0 | 0 | 0 | 1 | 0 |  |
| 225 | Mdazhar501 | 0 | 1 | 0 | 0 | 0 | 0 | 0 | 1 | 0 |  |
| 226 | 103.127.166.106 | 0 | 1 | 0 | 0 | 0 | 0 | 0 | 1 | 263 |  |
| 227 | 115.164.90.98 | 0 | 1 | 0 | 0 | 0 | 0 | 0 | 1 | 70 |  |
| 228 | 106.197.131.183 | 0 | 1 | 0 | 0 | 0 | 0 | 0 | 1 | 54 |  |
| 229 | 175.157.238.81 | 0 | 1 | 0 | 0 | 0 | 0 | 0 | 1 | 64 |  |
| 230 | 2409:4072:6E18:1AB2:7F19:62E2:AFCD:BC5D | 0 | 1 | 0 | 0 | 0 | 0 | 0 | 1 | 11 |  |
| 231 | Krishnakrm | 0 | 1 | 0 | 0 | 0 | 0 | 0 | 1 | 979 |  |
| 232 | Geetha Ganapathy | 0 | 0 | 0 | 0 | 0 | 0 | 1 | 1 | 0 |  |
| 233 | 2402:3A80:435:5319:6405:A286:87D9:18D3 | 0 | 1 | 0 | 0 | 0 | 0 | 0 | 1 | 6 |  |
| 234 | 117.223.47.62 | 0 | 1 | 0 | 0 | 0 | 0 | 0 | 1 | 15 |  |
| 235 | 2402:3A80:1320:565:0:39:58E1:EF01 | 0 | 1 | 0 | 0 | 0 | 0 | 0 | 1 | 241 | } |
# ஓல்மியம்(III) அயோடைடு

ஓல்மியம்(III) அயோடைடு நீரேற்றை அதிக அளவு அம்மோனியம் அயோடைடு சேர்த்து வினைபுரியச் செய்து, சேர்மத்தை நீராற்பகுப்புக்கு ஆளாக்கி நீர்நீக்கல் வினையின் மூலம் நீரற்ற வடிவமாக மாற்றலாம்.
# ஓல்மியம்(III) அயோடைடு

## பண்புகள்

ஓல்மியம்(III) அயோடைடு அதிகமான அளவுக்கு நீருறிஞ்சும் தன்மை கொண்டுள்ளது. இது தண்ணீரில் கரையும். பிசுமத்(III) அயோடைடு சேர்மத்தின் கட்டமைப்பை ஒத்த மஞ்சள் நிற அறுகோணப் படிகங்களாக உருவாகிறது. It forms yellow hexagonal crystals with a crystal structure similar to bismuth(III) iodide. காற்றில் உள்ள ஈரப்பதத்தை உறிஞ்சி எளிதில் நீரேற்றாக மாற்றமடையும். தொடர்புடைய ஆக்சைடு அயோடைடும் உயர்ந்த வெப்பநிலையில் உடனடியாக உருவாகிறது.
# பன்னாட்டு பறவையியலாளர்கள் சங்கம்

**பன்னாட்டு பறவையியலாளர்கள் சங்கம்** (*International Ornithologists' Union*) என்பது முன்னர் **பன்னாட்டு பறவையியல் குழு** என்று அழைக்கப்பட்டது. இது சுமார் 200 பன்னாட்டுப் பறவையியல் வல்லுநர்களை உறுப்பினராகக் கொண்ட குழுவாகும். **பன்னாட்டு பறவையியல் மாநாடு** மற்றும் இதன் நிலைக்குழுக்களால் மேற்கொள்ளப்படும் பிற பன்னாட்டு பறவையியல் நடவடிக்கைகளுக்கு இந்த அமைப்பு பொறுப்பாகும்.
# பன்னாட்டு பறவையியலாளர்கள் சங்கம்

## பன்னாட்டு பறவையியல் மாநாடு

**பன்னாட்டு பறவையியல் மாநாடு** என்பது தொடர்ச்சியாக நடைபெறும் பறவையியல் வல்லுநர்களின் பழமையான மற்றும் மிகப்பெரிய பன்னாட்டுக் கூடுதலாகும். இது பன்னாட்டு பறவையியலாளர்கள் சங்கத்தால் ஏற்பாடு செய்யப்படுகிறது. இதன் முதல் கூட்டம் 1884-ல் நடைபெற்றது. இரண்டாம் உலகப் போரின் போதும் அதற்குப் பிந்தைய காலத்திலும் நடைபெறாமல் போன இரண்டு கூட்டங்களைத் தவிர, ஒழுங்கற்ற முறையில் நடைபெற்ற கூட்டங்கள், நான்கு ஆண்டுகளுக்கு ஒருமுறை 1926லிருந்து நடைபெறுகிறது.
# பன்னாட்டு பறவையியலாளர்கள் சங்கம்

## மேலும் பார்க்கவும்

- *உலகின் பறவைகள்: பரிந்துரைக்கப்பட்ட ஆங்கிலப் பெயர்கள்*, ஐஓசி சார்பாக ஃபிராங்க் கில் மற்றும் மின்டர்ன் ரைட் எழுதிய புத்தகம்.
# உமா பரமேசுவரன்

**உமா பரமேசுவரன்** (*Uma Parameswaran*) இந்திய வம்சாவளியைச் சேர்ந்த ஒரு கனடா எழுத்தாளர் என அறியப்படுகிறார். சென்னையில் பிறந்த இவர் சபல்பூரில் வளர்ந்தார். சபல்பூர் பல்கலைக்கழகத்தில் இளங்கலைப் படிப்பை முடித்தார். நாக்பூர் பல்கலைக்கழகம் மற்றும் இந்தியானா பல்கலைக்கழகங்களில் முதுகலைப் பட்டங்களையும், மிச்சிகன் மாநில பல்கலைக்கழகத்தில் ஆங்கிலத்தில் முனைவர் பட்டத்தையும் பெற்றார். 1966 ஆம் ஆண்டு முதல் இவர் கனடாவில் வசித்து வருகிறார். வின்னிபெக் பல்கலைக்கழகத்தில் பல ஆண்டுகள் ஆங்கிலப் பாடம் கற்பித்தார்.  
ஒரு எழுத்தாளராக உமா பரமேசுவரன் புனைகதை, கவிதை, நாடகம் மற்றும் புனைகதை அல்லாத படைப்புகள் பலவற்றை வெளியிட்டுள்ளார். *அவளுக்குள் எப்போதும் என்ன இருந்தது* என்ற இவரது 1999 ஆம் ஆண்டின் ஆங்கிலச் சிறுகதைத் தொகுப்பு பல விருதுகளை வென்றது. நோபல் பரிசு பெற்ற விஞ்ஞானி சி.வி.ராமன் மற்றும் அவரது மனைவி லோகோசுந்தரி ராமன் ஆகியோரின் வாழ்க்கை வரலாற்றையும் இவர் எழுதியுள்ளார். சி.வி. ராமன் மற்றும் சுப்பிரமணியம் சந்திரசேகர் ஆகியோருடன் தொடர்புடையவர் என்ற சிறப்பும் இவருக்கு உண்டு.
# சீயோன் தேவாலயம், சிந்தாதிரிப்பேட்டை, சென்னை

சீயோன் தேவாலயம் தமிழ்நாட்டின் சென்னை மாநகரம், சிந்தாதிரிப்பேட்டை பகுதியில் அமைந்துள்ள பழமையான தேவாலயம் ஆகும். இது சிந்தாதிரிப்பேட்டையின் மிக முக்கியமான அடையாளங்களில் ஒன்றாகும். அமெரிக்க மிஷனரிகளால் கட்டப்பட்ட மிகப் பழமையான தேவாலயமும் இதுவேயாகும். 1847 ஆம் ஆண்டில் அமெரிக்க மிஷனரிகள் கோதிக் கட்டிடக்கலை பாணியில் இத்தேவாலத்தைக் கட்டமைத்தனர். இந்தத் தேவாலயத்தில் நகரத்தின் இரண்டாவது பழமையான மணி (Bell) உள்ளது.  
கிறிஸ்தவத்தின் புராட்டஸ்டன்ட் பிரிவைப் பின்பற்றும் இத்தேவாலயம் தென்னிந்திய திருச்சபையின் மெட்ராஸ் மறைமாவட்டத்தின் கீழ் இடம்பெற்றுள்ளது. இந்தத் தேவாலயத்தில் மணிக்கொரு வழிப்பாட்டுக்கூட்டமும், தினசரி தேவாலய சேவைகளும் நடைபெறுகின்றன. ஆண்டுதோறும் நவம்பர் மாதத்தில் அறுவடை திருவிழா இங்கு சிறப்பாகக் கொண்டாடப்படுகிறது.
# சீயோன் தேவாலயம், சிந்தாதிரிப்பேட்டை, சென்னை

## கட்டிடக்கலை

கோதிக் கட்டிடக்கலை பாணியில் கட்டப்பட்ட இத்தேவாலயத்தில் நகரத்தின் இரண்டாவது பழமையான மணி இடம்பெற்றுள்ளது. கிறிஸ்தவ மிஷனரி சொசைட்டி தேவாலயத்தால் அனுப்பப்பட்ட இந்த மணி 1878 ஆண்டில் இத்தேவாலயத்தில் நிறுவப்பட்டுள்ளது. லண்டனில் உள்ள ஜே வார்னர் & சன்ஸால் உருவாக்கப்பட்டதாக இம்மணியில் இடம்பெற்றுள்ள கல்வெட்டு பொறிப்பு குறிப்பிடுகிறது.  
தேவாலயத்தில் உள்ள பன்குழலி (Pipe Organ) 19 ஆம் நூற்றாண்டின் கடைசி தசாப்தத்தில் தயாரிக்கப்பட்டு 1895 ஆம் ஆண்டு இத்தேவாலயத்தில் நிறுவப்பட்டது. இந்த இசைக்கருவி பல ஆண்டுகளாக செயல்படவில்லை. 2006 ஆம் ஆண்டில் இங்கிலாந்தின் கைவினைஞர்களைக் கொண்டு பழுதுபார்க்கப்பட்டது.
# சீயோன் தேவாலயம், சிந்தாதிரிப்பேட்டை, சென்னை

## வரலாறு

இத்தேவாலயம் சென்னையில் அமெரிக்க மிஷனரிகளால் கட்டப்பட்டதாகவும். நகரத்தின் பழமையான மணியைக் கொண்டுள்ளதாகவும் வரலாற்றாசிரியர் முத்தையா குறிப்பிட்டுள்ளார். இலங்கையின் யாழ்ப்பாணத்திலிருந்து திரும்பிய அமெரிக்க மிஷனரி டாக்டர் ஜான் ஸ்கடர் மற்றும் ரெவ். மிரோன் வின்ஸ்லோ ஆகியோரால் சிறிய அளவில் இத்தேவாலயம் கட்டப்பட்டது. 1878 ஆம் ஆண்டில் இத்தேவாலயம் இலண்டனின் சர்ச் மிஷன் சொசைட்டிக்கு ரூ. 10,000 தொகைக்கு விற்கப்பட்டுள்ளது.  
இந்த தேவாலயம் 1734 ஆம் ஆண்டில் கவர்னர் ஜார்ஜ் மார்டின் பித் என்பவரால் நிறுவப்பட்டதாகவும் . அவர் பருத்தி துணி உற்பத்தி செய்வதற்காக கூம் நதி 230 நெசவாளர் குடும்பங்களை குடியமர்த்தியதாகவும் மற்றோரு செய்திக் குறிப்பு குறிப்பிடுகிறது. இந்த தேவாலயம் 2003 ஆம் ஆண்டில் 50 லட்சம் ரூபாய் செலவில் புனரமைக்கப்பட்டது. டிசம்பர் 24 ஆம் தேதி அன்று கொடியேற்றத்துடன் தொடங்கி, விருந்து மற்றும் மத சொற்பொழிவுகளுடன் முடிவடையும் எட்டு நாள் தேவாலயத் திருவிழா கிறிஸ்துமஸ் காலங்களில் கொண்டாடப்படுகிறது.
# வானீல ஈபிடிப்பான்

**வானீல ஈபிடிப்பான்** (*Cerulean flycatcher*)(*யூட்ரிகோமியாசு ரோலேயி*) நடுத்தர அளவிலான (18 செ.மீ. நீளம்), பிரகாசமான நீல நிற இறகுகளுடன் கூடிய நீல குருவியாகும். இது ஒரு வெள்ளை கண்வளையத்துடன், அடர் பழுப்பு கருவிழி, நீலம் கலந்த கருப்பு அலகு மற்றும் வெளிர் நீல-சாம்பல் அடிப்பகுதியினை கொண்டது. இளஞ்சிவப்பு நிறத்தில் குட்டையான வால் மற்றும் சாம்பல் நிற அடிப்பகுதியைக் கொண்டுள்ளது. இது ***யூட்ரிகோமியாசு*** என்ற பேரினத்தின் ஒரே உறுப்பினராக இருந்தது. இது ஒரு மோனார்க் ஈபிடிப்பானை ஒத்திருந்தாலும், இது உண்மையில் விசிறிவால் குருவிகளுடன் தொடர்புடையது.
# வானீல ஈபிடிப்பான்

## வகைப்பாட்டியல்

இதனுடைய விலங்கியல் பிரித்தானிய ஆய்வாளர் மற்றும் பறவையியல் வல்லுநரான ஜார்ஜ் டாசன் ரவுலியின் நினைவாக இடப்பட்டது. வானீல ஈபிடிப்பான் முதலில் *ஜியோசெபசு* பேரினத்தில் விவரிக்கப்பட்டது. மேலும் சமீபகாலம் வரை **வானீல அரசவால் ஈபிடிப்பான்** என்று அறியப்பட்டது. இதனுடைய வேறு பெயர்களாக ரவுலியின் ஈபிடிப்பான் மற்றும் ரவுலியின் அரசவால் ஈபிடிப்பான் ஆகியவை உள்ளன. ஆரம்பத்தில் மோனார்க்கிடேயில் வகைப்படுத்தப்பட்டாலும், 2017ஆம் ஆண்டு டி.என்.ஏ. வரிசைமுறை ஆய்வில், இது ரைபிதுரிடே (விசிறிவால் குருவி) உறுப்பினராக கண்டறியப்பட்டு, இது கீட்டோரிங்கசு மற்றும் லாம்ப்ரொலினே உடன் துணைக் குடும்பமான ரைபிதுரிடேயில் (சில நேரங்களில் ஒரு தனித்துவமான குடும்பமாக கருதப்படுகிறது) வகைப்படுத்தப்பட்டது. இந்த வகைப்பாட்டினை பன்னாட்டு பறவையிலாளர்கள் சங்கம் ஏற்றுக்கொண்டது. இந்த சிற்றினமானது "வானீல அரசவால் ஈபிடிப்பான்" என்பதிலிருந்து "வானீல ஈபிடிப்பான்" என்று மறுபெயரிட்டார்.
# வானீல ஈபிடிப்பான்

## பரவல்

இந்தோனேசியாவின் வடக்கு சுலவேசிக்கு அப்பால் உள்ள சாங்கிஹே தீவில் வானீல ஈபிடிப்பான் காணப்படுகிறது. முன்னர் 1873-ல் சேகரிக்கப்பட்ட ஒற்றை மாதிரியிலிருந்து மட்டுமே அறியப்பட்டது. இந்த அரிய பறவை அக்டோபர் 1998-ல் தெற்கு சங்கிஹேவில் உள்ள சஹேந்தருமான் மலையின் காடுகள் நிறைந்த பள்ளத்தாக்குகளைச் சுற்றி மீண்டும் கண்டுபிடிக்கப்பட்டது.
# வானீல ஈபிடிப்பான்

## நடத்தை மற்றும் சூழலியல்

### உணவு

வானீல ஈபிடிப்பானின் உணவில் முக்கியமாகப் பூச்சிகள் மற்றும் பிற சிறிய முதுகெலும்புகள் உள்ளன.
# வானீல ஈபிடிப்பான்

## நடத்தை மற்றும் சூழலியல்

### அச்சுறுத்தல்கள்

தற்போதைய வாழ்விட இழப்பு, இதன் எண்ணிக்கை அளவு மற்றும் வரையறுக்கப்பட்ட வரம்பு ஆகியவற்றின் காரணமாக, வானீல ஈப்பிடிப்பான் பன்னாட்டு இயற்கைப் பாதுகாப்பு சங்கத்தின், செம்பட்டியலில் அச்சுறுத்தப்பட்ட உயிரினங்களின் பட்டியலில் மிக அருகிய இனமாக மதிப்பிடப்படுகிறது.
# மோதிலால் சிமன்லால் செதால்வத்

**மோதிலால் சிமன்லால் செதால்வத்** (*Motilal Chimanlal Setalvad*; 1884 - 1974) ஒரு சிறந்த இந்தியச் சட்ட அறிஞர் ஆவார். இவர் இந்தியாவின் முதல் மற்றும் நீண்ட காலம் பணியாற்றிய இந்திய அரசுத் தலைமை வழக்குரைஞர் ஆனார் (1950-1963) இருந்தார். இந்தியாவின் முதல் சட்ட ஆணையத்தின் (1955-1958) தலைவராகவும் இருந்தார். இது இந்திய அரசால் நாட்டில் சட்ட சீர்திருத்தத்திற்கு கட்டாயப்படுத்தப்பட்டுள்ளது. 1961-ஆம் ஆண்டு இந்திய வழக்குரைஞர் கழகத்தின் முதல் தலைவரானார் .  
1957 ஆம் ஆண்டு இந்திய அரசால் இந்தியாவின் இரண்டாவது உயரிய குடிமகன் விருதான பத்ம விபூசண் இவருக்கு வழங்கப்பட்டது.
# மோதிலால் சிமன்லால் செதால்வத்

## சுயசரிதை

பிரபல வழக்கறிஞர் சர் சிமன்லால் அரிலால் செதால்வத்தின் மகனான இவர் மும்பையில் வளர்ந்தார். மும்பையில் உள்ள அரசு சட்டக் கல்லூரியில் படித்தார். மும்பையில் சட்டப் பயிற்சியைத் தொடங்கி, இறுதியில் ஜவகர்லால் நேருவின் கீழ் இந்திய அரசாங்கத்தின் ஆரம்ப ஆண்டுகளில் 1950 இல் மும்பையின் அரசு தலைமை வழக்குரைஞராகவும், இந்தியாவின் சட்டத்துறையின் தலைவராகவும் ஆனார்.  
முக்கியமான மற்றும் சில சமயங்களில் சர்ச்சைக்குரிய வழக்குகளில் அரசாங்கத்திற்காக வாதாடினார். ஐக்கிய நாடுகள் அவையின் காஷ்மீர் தொடர்பான இந்தியா-பாக்கித்தான் எல்லையை வரையறுக்கும் இராட்கிளிஃப் தீர்ப்பாயத்திலும் இவர் பங்கெடுத்துள்ளார். சுதந்திர இந்தியாவின் முதல் சட்ட ஆணையத்திற்கு தலைமை தாங்கினார். அதில் முக்கியமான சீர்திருத்தங்கள் மற்றும் சட்டங்கள் குறித்து அரசாங்கத்திற்கு ஆலோசனை வழங்குவது மட்டுமல்லாமல், ஆணையங்களின் எதிர்கால செயல்பாட்டிற்கான ஒரு கட்டமைப்பையும் உருவாக்கினார்.
# மோதிலால் சிமன்லால் செதால்வத்

## இறப்பு

இவர் 1974 இல் இறந்தார்.  
- *My life; law and other things*, 1970.
-
# வச்ரசூசி உபநிடதம்

**வச்ரசூசி உபநிடதம்** (*Vajrasuchi Upanishad*) (, IAST: Vajrasūcī Upaniṣad) ஒரு முக்கியமான சமசுகிருத நூலும் இந்து மதத்தின் உபநிடதமும் ஆகும். இது 22 சமய (பொது) உபநிடதங்களில் ஒன்றாக வகைப்படுத்தப்பட்டுள்ளது. மேலும் இது வேதாந்த உரையாக அடையாளம் காணப்பட்டுள்ளது. இது சாமவேதத்துடன் இணைக்கப்பட்டுள்ளது.  
உரை நான்கு வர்ணங்கள் ( சாதி அமைப்பு) பற்றி விவாதிக்கிறது. இது மனிதர்களின் பிரிவினைக்கு எதிரான ஒரு நீடித்த தத்துவ தாக்குதலாக இருப்பது குறிப்பிடத்தக்கது. மேலும், எந்தவொரு மனிதனும் மிக உயர்ந்த ஆன்மீக நிலையை அடைய முடியும் என்று வலியுறுத்துகிறது.
# வச்ரசூசி உபநிடதம்

## சொற்பிறப்பியல்

வச்ரசூசி என்ற சமசுகிருத வார்த்தையின் பொருள் "வைரம் போன்ற கூர்மையான ஊசி" என்பதாகும். உபநிடதம் என்பது இந்து மதத்தின் தத்துவக் கருத்துக்களை முன்வைக்கும் வேதாந்த இலக்கியத் தொகுப்பிற்குச் சொந்தமான அறிவு நூல். மேலும் அதன் வேதமான வேதங்களின் உயர்ந்த நோக்கமாகக் கருதப்படுகிறது.
# வச்ரசூசி உபநிடதம்

## வரலாறு

வச்ரசூசி உபநிடதம் நவீன யுகத்தில் பல பதிப்புகளில் வாழ்கிறது. உரையின் கையெழுத்துப் பிரதிகள் குடியேற்ற காலத்தில் கண்டுபிடிக்கப்பட்டு சேகரிக்கப்பட்டன. மேலும் 19-ஆம் நூற்றாண்டின் தொடக்கத்தில் வட இந்தியாவிலிருந்து கையெழுத்துப் பிரதிகளின் எட்டு பிரதிகளும் தென்னிந்தியாவிலிருந்து ஐந்து பிரதிகளும் கண்டறியப்பட்டன.பெரும்பாலான பதிப்புகள் சமசுகிருதத்தில் தேவநாகரி எழுத்திலும், இரண்டு தெலுங்கு மொழியிலும், பனை ஓலை கையெழுத்துப் பிரதி வடிவத்தில் இருந்தன. சில சேதமடைந்த நிலையில் இருந்தன. இந்த கையெழுத்துப் பிரதிகளுக்கு இடையே உரையில் வேறுபாடுகள் உள்ளன.  
வச்ரசூசி உபநிடதத்தின் தேதி மற்றும் ஆசிரியர் பற்றி தெளிவாக இல்லை. 1800-களின் முற்பகுதியில் கண்டுபிடிக்கப்பட்ட கையெழுத்துப் பிரதிகளில் சங்கராச்சாரியாருக்கு உபநிடதம் கூறப்பட்டுள்ளது.  
இந்த உரை சில சமயங்களில் வச்ரசூசிக உபநிடதம், வச்ர சூசிக உபநிடதம், வச்ரசூசி உபநிடதம், வச்ரசூசி உபநிடதம் மற்றும் வச்ரசூசிக உபநிடதம் எனப் பெயரிடப்படுகிறது. அனுமானுக்கு இராமனால் விவரிக்கப்பட்ட முக்திகா நியதியின் 108 உபநிடதங்களின் தெலுங்கு மொழித் தொகுப்பில், இது 36வது இடத்தில் பட்டியலிடப்பட்டுள்ளது.
# வச்ரசூசி உபநிடதம்

## இதனையும் பார்க்கவும்

- ஈசா வாஸ்ய உபநிடதம்
# ஆசியக் கிண்ணம் 2022

**ஆசியக் கிண்ணம் 2022** (*2022 Asia Cup*) என்பது ஆசியக் கிண்ணத் துடுப்பாட்டத் போட்டியின் 15வது பதிப்பாகும். இத்தொடர் 2022 ஆகத்து, செப்டம்பர் மாதங்களில் ஐக்கிய அரபு அமீரகத்தில் பன்னாட்டு இருபது20 (இ20ப) பன்னாட்டுப் போட்டிகளாக விளையாடப்பட்டது. தொடக்கத்தில் 2020 செப்டம்பரில் நடத்தத் திட்டமிடப்பட்டது, ஆனாலும் கோவிட்-19 பெருந்தொற்று காரணமாக போட்டி ஒத்திவைக்கப்பட்டது. பின்னர் 2021 சூன் மாதத்தில் இலங்கையில் நடைபெறுவதற்குத் திட்டமிடப்பட்டு, மீண்டும் ஒத்திவைக்கப்பட்டது. 2022 போட்டிகளை நடத்துவதற்கான உரிமையைத் தக்கவைத்த பிறகு, பாக்கித்தான் போட்டியை நடத்தத் திட்டமிடப்பட்டது. இருப்பினும், அக்டோபர் 2021 இல், ஆசியத் துடுப்பாட்ட அவை இலங்கை 2022 போட்டியை நடத்தும் என்று அறிவித்தது, 2023 போட்டிகளை பாக்கித்தான் நடத்தும்.  
இலங்கையில் நிலவும் பொருளாதார மற்றும் அரசியல் நெருக்கடி காரணமாக போட்டியை நடத்தும் நிலையில் அந்நாடு இருக்காது என்று இலங்கை துடுப்பாட்ட வாரியம் 2022 சூலை 21 அன்று அறிவித்தது. 2022 சூலை 27 அன்று, போட்டி அமீரகத்தில் விளையாடப்படும் என்று ஆசியத் துடுப்பாட்ட அவை உறுதிப்படுத்தியது, இலங்கை போட்டியை நடத்தும் எனவும் அறிவிக்கப்பட்டது. போட்டிக்கான விளயாட்டரங்குகள் 2022 ஆகத்து 2 அன்று அறிவிக்கப்பட்டது.  
நடப்பு வாகையாளரான இந்திய அணி, இத்தொடரில் சூப்பர் நான்கு நிலையில் தொடரில் இருந்து வெளியேறியது. இறுதிப் போட்டியில் இலங்கை அணி பாக்கித்தானை 23 ஓட்டங்களால் வென்று, ஆறாவது தடவையாக ஆசியக் கிண்ணத்தை வென்றது.
# ஆசியக் கிண்ணம் 2022

## அணிகளும் தகுதிகளும்

**ஐசிசி முழு உறுப்புரிமை**  
| மொத்தம் | 6 | } |
| --- | --- | --- |
| தகுதியாளர் | ஆகத்து 2022 |  |  
தகுதிகாண் சுற்று 2022 ஆகத்து மாதத்தில் இடம்பெற்றது. 2020 ஏசிசி மேற்குப் பிராந்திய இ20 தொடரில் இருந்து முன்னேறிய ஐக்கிய அரபு அமீரகத்திற்கும் குவைத்திற்கும் இடையிலும், 2020 ஏசிசி கிழக்குப் பிராந்திய இ20 போட்டிகளில் இருந்து முன்னேறிய சிங்கப்பூர், ஆங்காங் அணிகளுக்கிடையே தகுதிகாண் சுற்று இடம்பெற்றது. இதில், ஆங்காங் அணி முதலிடத்தில் வந்து ஆசியக் கிண்ணப் போட்டிக்குத் தெரிவானது.
# ஆசியக் கிண்ணம் 2022

## விளையாடும் அணிகள்

| * முகம்மது நபி (த)
* நஜிபுல்லா சத்ரன் (து.த)
* பரீத் அகமது
* நூர் அகமது
* உஸ்மான் கனி
* ரகுமானுல்லா குர்பஸ் (இ.க)
* கரிம் சனத்
* ரஷீத் கான்
* அசுமத்துல்லா ஒமார்சாய்
* பசல்கக் பரூக்கி
* அசுமதுல்லா சகிதி
* ஷமீயுல்லாஹ் சின்வாரி
* நவீன்-உல்-அக்
* முஜீப் உர் ரகுமான்
* இப்ராகிம் சத்ரன்
* அப்சர் சசாய் (இ.க)
* அசரத்துல்லா சாசாய் | * சகீப் அல் அசன் (த)
* அஃபிஃப் ஹொசைன் (து.த)
* நசும் அகமது
* தஸ்கின் அகமது
* பர்வேசு ஒசைன் எமோன்
* அனமுல் ஹக் (இ.கா)
* மகெதி அசன்
* மெஹதி ஹசன்
* 
நூருல் அசன் (இ.கா)

* எபடொட் ஒசைன்
* மொசதக் உசைன் சைகத்
* 
அசன் மகுமுது

* மகுமுதுல்லா
* முகம்மது நயீம்
* முஷ்பிகுர் ரகீம் (இ.கா)
* முசுத்தாபிசூர் ரகுமான்
* சபிர் ரகுமான்
* முகமது சைபுதீன் | * நிசாக்கத் கான் (த)
* கின்சித் சா (து.த)
* சீசன் அலி
* அரூன் அர்சாத்
* முகம்மது கசன்ஃபார்
* பாபர் கயாட்
* அப்தாப் உசைன்
* அத்தீக் இக்பால்
* ஐசாஸ் கான்
* எசான் கான்
* இசுக்காட் மெக்கெச்னி (இ.கா)
* யசீம் முர்தசா
*தனஞ்சய் ராவ்
* நசித் சா
* ஆயுசு சுக்லா
* அகான் திரிவேதி
* முகம்மது வகீத் | * ரோகித் சர்மா (த)
* கே. எல். ராகுல் (து,த, இ.கா)
* ரவிச்சந்திரன் அசுவின்
* ரவி பிசுனோய்
* யுவேந்திர சகல்
* தீபக் கூடா
* ரவீந்திர ஜடேஜா
* தினேஷ் கார்த்திக் (இ.கா)
* அவேசு கான்
* விராட் கோலி
* புவனேசுவர் குமார்
* ஹர்திக் பாண்டியா
* ரிஷப் பந்த் (இ.கா)
* அக்சார் பட்டேல்
* அர்ச்தீப் சிங்
* சூர்யகுமார் யாதவ் | * பாபர் அசாம் (த)
* சதாப் கான் (து.த)
* 
சகீன் அஃப்ரிடி

* இப்திகார் அகமது
* ஆசிப் அலி
* ஐதர் அலி
* அசன் அலி
* சாநவாசு தகானி
* முகமது அசுனைன்
* முகமது நவாஸ்
* உசுமான் காதிர்
* ஆரிசு ரவூஃப்
* முகம்மது ரிசுவான் (இ.கா)
* குசுடில் சா
* நசீம் சா
* 
முகம்மது வசீம்

* பக்கார் சமான் | * தசுன் சானக்க (த)
* சரித் அசலங்க (து.த)
* அசேன் பண்டார
* 
துஷ்மந்த சமீரா

* தினேஸ் சந்திமல் (இ.கா)
* தனஞ்சய டி சில்வா
* அசத்த பெர்னாண்டோ
* 
பினுர பெர்னாண்டோ

* நுவானிது பெர்னாண்டோ
* தனுஷ்க குணதிலக்க
* வனிந்து அசரங்கா
* பிரவீன் ஜயவிக்கிரம
* சமிக்கா கருணாரத்தின
* பிரமோத் மதுசன்
* தில்சான் மதுசங்க
* குசல் மெண்டிசு (இ.கா)
* பத்தும் நிசங்க
* மதீசா பத்திரண
* பானுக்க ராசபக்ச (இ.கா)
* 
கசுன் ரஜிதா

* மகீசு தீக்சன
* நுவான் துசார
* ஜெப்ரி வான்டர்சே | } |
| --- | --- | --- | --- | --- | --- | --- |
# ஆசியக் கிண்ணம் 2022

## அரங்குகள்

| துபாய் | சார்ஜா |
| --- | --- |
| துபாய் பன்னாட்டுத் துடுப்பாட்ட அரங்கம் | சார்ஜா துடுப்பாட்ட அரங்கம் |
| ஆள்கூறுகள்: | ஆள்கூறுகள்: |
| இருக்கைகள்: 25,000 | இருக்கைகள்: 16,000 |
| ஆட்டங்கள்: 10 | ஆட்டங்கள்: 3 |
# ஆசியக் கிண்ணம் 2022

## குழு நிலை

### குழு ஏ

---  
---  
---
# ஆசியக் கிண்ணம் 2022

## குழு நிலை

### குழு பி

---  
---  
---
# ஆசியக் கிண்ணம் 2022

## சூப்பர் நான்கு

இறுதிப் போட்டிக்குத் தெரிவு
---  
---  
---  
---  
---  
---
# ஆசியக் கிண்ணம் 2022

## புள்ளி விபரம்

### அதிக ஓட்டங்கள்

| வீரர் | இன்னிங்சு | ஓட்டங்கள் | சராசரி |  |
| --- | --- | --- | --- | --- |
| முகம்மது ரிசுவான் | 6
! 281 | 56.20 | 117.57 | 78* |
| விராட் கோலி | 5
! 276 | 92.00 | 147.59 | 122* |
| இப்ராகிம் சத்ரன் | 5
! 196 | 65.33 | 104.25 | 64* |
| பானுக்க ராசபக்ச | 6
! 191 | 47.75 | 149.21 | 71* |
| பத்தும் நிசங்க | 5
! 173 | 34.60 | 115.33 | 55* |
| - | <small>இற்றை: 11 செப்டம்பர் 2022</small> | } |  |  |
# ஆசியக் கிண்ணம் 2022

## புள்ளி விபரம்

### அதிக இலக்குகள்

| வீரர் | இன்னிங்சு | இலக்குகள் | நிறைவுகள் | BBI | Econ. |
| --- | --- | --- | --- | --- | --- |
| புவனேசுவர் குமார் | 5
! 11 | 19 | 5/4 | 6.05 |  |
| வனிந்து அசரங்கா | 6
! 9 | 23 | 3/21 | 7.39 |  |
| முகமது நவாஸ் | 6
! 8 | 18.4 | 3/5 | 5.89 |  |
| சதாப் கான் | 5
! 8 | 18.4 | 4/8 | 6.05 |  |
| ஆரிசு ரவூஃப் | 6
! 8 | 20 | 3/29 | 7.65 |  |
| - | <small>இற்றை: 11 செப்டம்பர் 2022</small> | } |  |  |  |
# மிண்டனாவோ நீல விசிறிவால்

**மிண்டனாவோ நீல விசிறிவால்** (*Mindanao blue fantail*)(*ரைபிதுரா* *சூப்பர்சிலியாரிசு*) என்பது ரைபிதுரிடே குடும்பத்தில் உள்ள ஒரு பறவை சிற்றினம் ஆகும். இது *ரிபிதுரா* பேரினத்தில் உள்ள 47 சிற்றினங்களில் ஒன்றாகும்.  
இது பிலிப்பீன்சில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும். இது முன்பு வைசயன் நீல விசிறிவால் இணையினமாக இருந்தது.
# விசயன் நீல விசிறிவால்

**விசயன் நீல விசிறிவால்** (*Visayan blue fantail*)(*ரைபிதுரா சமரென்சிசு*) என்பது ரைபிதுரிடே குடும்பத்தில் உள்ள ஒரு பறவை சிற்றினம் ஆகும்.  
இது கிழக்கு விசயன் (பிலிப்பீன்சு) தீவுகளில் (போகொல், லெய்ட் மற்றும் சமர்) காணப்படும் அகணிய உயிரி ஆகும். இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும். இது முன்பு மிண்டனாவோ நீல விசிறிவால் இணையினமாக இருந்தது.
# நீலத்தலை விசிறிவால்

**நீலத்தலை விசிறிவால்** (Blue-headed fantail)(*ரைபிதுரா சயனிசெப்சு*) என்பது வடக்கு பிலிப்பீன்சில் உள்ள ஒரு விசிறிவால் குருவி சிற்றினம் ஆகும். இது லூசோன் மற்றும் கட்டன்டுவனேஸ் தீவுகளில் காணப்படுகிறது. சமீப காலம் வரை, இது தப்லாசு விசிறிவால் மற்றும் விசயன் விசிறிவால் ஆகியவற்றுடன் ஒரே இனமாகக் கருதப்பட்டது.
# துணையினக்குழு

**துணையினக்குழு** (*Subtribe*) என்பது உயிரியல் வகைப்பாட்டியலில் இனக்குழுவிற்குக் கீழே தரவரிசைப்படுத்தப்பட்ட வகைப்பாட்டியல் வரிசைகளுள் ஒன்றாகும். வகைப்பாட்டியலில் துணையினக்குழு, இனக்குழுவிற்குக் கீழ் நிலையிலும் பேரினத்திற்கு மேல் தரவரிசையில் வைக்கப்படும். இந்த தரநிலையின் துணைப் பெயருக்கான நிலையான முடிவு இப்போது -ன்னா(-ina) (விலங்குகளில்) அல்லது -ன்னே (-inae)(தாவரங்களில்) முடியும். 19ஆம் நூற்றாண்டின் முற்பகுதியில் ஜான் டன் ஹண்டரில் (?1798–1827) துணைக்குழு என்ற வகைப்பாட்டியல் பிரிவினைப் பயன்படுத்தியது கண்டறியப்பட்டது. *கைப்திடின்னே* (Hyptidinae) என்ற துணையினக்குழுவானது 19 பேரினங்களுடன் 400 சிற்றினங்களைக் கொண்ட குழுவாக ஏற்றுக்கொள்ளப்பட்டுள்ளது.
# பத்ம குமார் தெப்பர்மா

**பத்ம குமார் தெப்பர்மா** (Padma Kumar Debbarma) ஒரு இந்திய அரசியல்வாதி ஆவார். இவர் இந்தியப் பொதுவுடமைக் கட்சியைச் சார்ந்தவர்.இவர் திரிபுராவின் சட்டமன்ற உறுப்பினராக1998 முதல் 2018 வரை பணியாற்றினார். இவர்2018 திரிபுரா சட்டமன்ற தேர்தலில், திரிபுரா பூர்வகுடி மக்கள் முன்னணி வேட்பாளர் பிரசாந்த் தெப்பர்மாவிடம் தோற்றார்.
# டெங்கில்

**டெங்கில்** (மலாய் மொழி: *Dengkil*; ஆங்கிலம்: *Dengkil*; சீனம்: 龙溪) என்பது மலேசியா, சிலாங்கூர் மாநிலத்தில் உள்ள ஒரு முக்கிம்; ஒரு நகரம். புத்ராஜெயா மற்றும் சைபர்ஜெயாவிற்கு அருகில், கோலாலம்பூரில் இருந்து 38 கி.மீ. தொலைவில் உள்ளது.  
மலேசிய பல்லூடகப் பெருவழி; மற்றும் புத்ராஜெயா வளாகங்களுக்கு அருகில் உள்ளதால் அண்மைய காலங்களில் அபிரிதமான வளர்ச்சியைப் பெற்று வருகிறது. இந்த நகரத்திற்கு தெற்கில் சாலாக் திங்கி புது நகரம் உருவாக்கப்பட்டு உள்ளது.
# டெங்கில்

## பொது

சிலாங்கூர் மாநிலத்தில், டெங்கில் பெரிய முக்கிம் ஆகும். இந்த நகரம் பத்து மலாய்க் கிராமங்கள்; ஒரு சீனர் புதிய கிராமம்; ஓர் இந்தியர் சமூகக் கிராமம் மற்றும் 82 பொது வீட்டு மனைத் திட்டங்களை உள்ளடக்கியது.
# டெங்கில்

## டெங்கில் தமிழ்ப்பள்ளிகள்

**சிப்பாங் மாவட்டத்தின்** **டெங்கில்** பகுதியில் **3** தமிழ்ப்பள்ளிகள் உள்ளன. **452** மாணவர்கள் பயில்கிறார்கள். **52** ஆசிரியர்கள் பணிபுரிகிறார்கள். மலேசியக் கல்வியமைச்சு வெளியிட்ட 2020-ஆம் ஆண்டிற்கான புள்ளிவிவரங்கள்.  
| BBD9452 | SJK(T) Ladang Ampar Tenang | **அம்பர் தெனாங் தோட்டத் தமிழ்ப்பள்ளி** | டெங்கில் | 43 | 10 |  |
| --- | --- | --- | --- | --- | --- | --- |
| BBD9455 | SJK(T) Dengkil | **டெங்கில் தமிழ்ப்பள்ளி** | டெங்கில் | 231 | 24 |  |
| BBD9457 | தாமான் பெர்மாத்தா | **தாமான் பெர்மாத்தா தமிழ்ப்பள்ளி** | டெங்கில் | 177 | 18 | } |
# விக்கிப்பீடியா:விக்கிப்படுத்தப்பட வேண்டிய கட்டுரைகள்/துப்புரவு

கலைக்களஞ்சிய நடையில் எழுதப்பட்டிருக்காத கட்டுரைகளில் உரிய திருத்தங்கள் செய்து, செம்மைப்படுத்துவதற்கான திட்டப் பக்கம்.
# விக்கிப்பீடியா:விக்கிப்படுத்தப்பட வேண்டிய கட்டுரைகள்/துப்புரவு

## செயலாக்கம்

| எண் | [[: |  |
| --- | --- | --- |
| 1 | 15-மே-2023 | align=699 |
| 2 | இன்று | align= |
# ஆலா சிங்

**ஆலா சிங்** (*Ala Singh*) (1691-1765) பாட்டியாலா சுதேச அரசின் முதலாவது மன்னர் ஆவார். 1691 ஆம் ஆண்டு இன்றைய பஞ்சாப் மாநிலத்தில் உள்ள பட்டிண்டா மாவட்டத்தில் இவர் பிறந்தார். இவருடைய தந்தையின் பெயர் சவுத்தரி ராம் சிங் சித்து என்பதாகும். துன்னா, சுபா, ஆலா, பகா, புதா, லூதா என்னும் ஆறு குழந்தைகள் இவருக்கு இருந்தனர். கிபி 1526 ஆம் ஆண்டு நடந்த முதல் பானிபட் போருக்குப் பிறகு மிசுலின் சவுத்ரியத் முதன் முதலில் பாபரால் ஆலா சிங்கின் மூதாதையரான பிராமிற்கு வழங்கப்பட்டது.  
அரசர் மூனாக்கில் இருந்த போது பர்னலா அகமது சா துராணியால் தாக்கப்பட்டது. அரசர் ரூபாய் 4 லட்சம் கொடுக்க வேண்டும் என்று அகமது சா அரசரை கட்டாயப்படுத்தினார். ஆனால், கோரப்பட்ட தொகையில் அவருக்கு 50 ஆயிரம் மட்டுமே வழங்கப்பட்டது. துரானி மன்னர் இவருக்கு அரசன் என்ற பட்டத்தை வழங்கினார். 727 கிராமங்களை உள்ளடக்கிய ஒரு பகுதியையும் ஆலா சிங்குக்கு வழங்கினார். கிபி 1763 ஆம் ஆண்டில் ஆலா சிங் தனது 57 வது வயதில் பாட்டியாலா நகருக்கு அடித்தளம் அமைத்தார். அதே ஆண்டில் இவர் சீக்கிய கூட்டமைப்புக்கு தலைமை தாங்கி நானு சிங் சைனியுடன் இணைந்து சிர்கிந்து மற்றும் அதனை சுற்றியுள்ள பகுதிகளை கைப்பற்றினார். 1765 ஆம் ஆண்டு ஆலா சிங் இறந்தார். இவரது பேரன் மகாராசா அமர் சிங்கிடம் நாட்டை ஒப்படைத்தார். ஆலாசிங்கின் மூன்று மகன்களும் இவருக்கு முந்தியே இறந்து போனார்கள். மூத்தவர் சர்தாவுல் சிங் 1753 ஆம் ஆண்டிலும் பூமியன் சிங் 1742 ஆம் ஆண்டிலும் இளையவர் லால் சிங் 1748 ஆம் ஆண்டிலும் இறந்தனர்.
# காண்டால்ப்பு

**காண்டால்ப்பு** என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு கனவுருப்புனைவு காதாபாத்திரம் ஆகும். இந்த கதாபாத்திரம் 1937 ஆம் ஆண்டு வெளியான த காபிட்டு மற்றும் த லோட் ஒவ் த ரிங்ஸ் போன்ற புதின புத்தகத்தில் தோற்றுவிக்கிப்பட்டது. இவர் ஒரு மந்திரவாதி, இசுடாரி வரிசையில் ஒருவர் மற்றும் பெல்லோஷிப் ஆப் த ரிங்கின் தலைவர் மற்றும் மூன்று மோதிரங்களில் ஒன்றைத் வைத்துள்ளார், அத்துடன் பெரும் சக்தியைக் கொண்டிருக்கிறார், ஆனால் பெரும்பாலும் இவர் மற்றவர்களை ஊக்குவிப்பதன் மூலம் தனது லட்சியத்தில் வெற்றி கொள்ளகிறார்.  
இவர் 'காண்டால்ப்பு த கிரெய்' ஆகப் புறப்படுகிறார், அத்துடன் சிறந்த அறிவைப் பெற்றவர் மற்றும் தனது நோக்கத்திற்காக தொடர்ந்து பயணம் செய்கிறார். இவர் ஒரு மோதிரத்தை அழிப்பதன் மூலம் டார்க் லார்ட் சௌரோனை எதிர்க்கும் பணியில் கவனம் செலுத்துகிறார். இவர் நெருப்புடன் தொடர்புடையவர் மற்றும் இவரது சக்தி மோதிரம் நர்யா நெருப்பு மோதிரம் ஆகும். எனவே இவர் ஷையரின் ஹொபிட்களை மகிழ்விப்பதற்காக பட்டாசு வெடிப்பதில் மகிழ்ச்சியடைகிறார், அதே நேரத்தில் மிகுந்த தேவையின் காரணமாக நெருப்பை ஆயுதமாகப் பயன்படுத்துகிறார். மாயர்களில் ஒருவராக இருப்பதனால், இவர் வாலினரின் அழியாத ஆவி ஆவார். ஆனால் இவரது உடல் கொல்லப்படலாம். இவர் த காபிட்டில் குள்ளர்களுக்கும், பில்போவிற்கும் லோன்லி மலையை சிமாக்கு என்கிற டிராகனிடம் இருந்து மீட்டெடுப்பதற்கான அவர்களின் தேடலில் உதவுகிறார்.  
எழுத்தாளர் ஜே. ஆர். ஆர். டோல்கீன் ஒருமுறை காண்டால்ப்பை ஒரு தேவதை அவதாரம் என்று விவரித்தார்; பின்னர், அவரும் மற்ற அறிஞர்களும் கந்தால்பை அவரது "வாண்டரர்" வேடத்தில் நோர்சு தொன்மவியல் கடவுள் ஒடினுடன் ஒப்பிட்டனர். அறிஞர்கள் இவர் வெள்ளை நிறத்தில் திரும்புவதை கிறிஸ்துவின் உருமாற்றத்திற்கு ஒப்பிட்டுள்ளனர்; அவர் மேலும் ஒரு தீர்க்கதரிசி என்று விவரிக்கப்படுகிறார்.  
இந்த காண்டால்ப்பு கதாபாத்திரம் வானொலி, தொலைக்காட்சி, மேடை, நிகழ்ப்பட ஆட்டம், இசை மற்றும் திரைப்படத் தழுவல்களில் இடம்பெற்றது, இந்த கதாபாத்திரத்திற்கு உயிர் கொடுக்குக்கும் விதமாக நடிகர் இயன் மெக்கெல்லன் என்பவர் த லார்டு ஆப் த ரிங்ஸ்: த பெலொசிப் ஆப் த ரிங் (2001), த லார்டு ஆப் த ரிங்ஸ்: த டூ டவர்ஸ் (2002) அன் அன்எக்ஸ்பெக்டட் ஜெர்ன்னி (2012), த பாட்டிலே ஆப் த பைவ் அர்மிசு (2014), அன் அன்எக்ஸ்பெக்டட் ஜெர்ன்னி (2012), த டெசோலேசன் ஆப் சிமாக் (2013) மற்றும் த பாட்டிலே ஆப் த பைவ் அர்மிசு (2014) போன்ற திரைப் படங்களில் நடித்துள்ளார்.
# சுங்கை பீலேக்

**சுங்கை பீலேக்** (மலாய் மொழி: *Sungai Pelek*; ஆங்கிலம்: *Sungai Pelek*; சீனம்: 双溪比力) என்பது மலேசியா, சிலாங்கூர்,சிப்பாங் மாவட்டத்தில் உள்ள ஒரு சிறு நகரம்.  
கோலாலம்பூர் பன்னாட்டு வானூர்தி நிலையத்தில் இருந்து 30 கி.மீ.; கோலாலம்பூர் மாநகரில் இருந்து 70 கி.மீ. சிரம்பான் மாநகரில் இருந்து 50 கி.மீ. தொலைவில் உள்ளது.  
இந்த நகரம் பாகன் லாலாங் *(Bagan Lalang)* கடற்கரைக்கு அருகில் அமைந்து இருப்பதால், சிப்பாங் தங்கக் கடற்கரை நகரம் *(Golden Coast Sepang)* என்றும் பெயர் பெற்றுள்ளது.
# சுங்கை பீலேக்

## பொது

இந்த நகரம் நெகிரி செம்பிலான் மாநிலத்தில் இருந்து சுங்கை சிப்பாங் *(Sungai Sepang)* எனும் சிப்பாங் ஆற்றினால் பிரிக்கப் படுகிறது. உண்மையில் சுங்கை சிப்பாங் ஓர் ஆறு அல்ல; அது கடல் பெருக்கினால் 15 கி.மீ. தூரத்திற்கு பெருநிலப் பகுதிக்குள் செல்லும் கால்வாய்கள் அமைப்பு ஆகும்.  
இந்த நகரத்தைச் சுற்றிலும் ஏராளமான சதுப்புநிலக் காடுகள் உள்ளன. அவற்றில் பெரும்பாலானவை வண்டல் மண்ணால் உருவான நிலப் படுகைகள்.  
அத்துடன் உள்ளூரில் கிடைக்கும் களிமண் கொண்டு செங்கல் தயாரிக்கும் தொழிலுக்கும் இந்த நகரம் பிரபலம் பெற்றது. இருப்பினும் அண்மைய காலங்களில் செங்கல் தொழிற்சாலைகள் மிகவும் குறைந்துவிட்டன.
# சுங்கை பீலேக்

## பொது

### குடியிருப்புகள்

இந்தச் சிறு நகரத்திற்கு அருகில் புக்கிட் பாங்கோங் *(Bukit Bangkong),* பத்து அம்பாட் *(Batu Empat),* பத்து டுவா *(Batu Dua),* தெலுக் மெர்பாவ் *(Teluk Merbau)* மற்றும் சிப்பாங் கெச்சில் *(Sepang Kecil)* போன்ற குடியிருப்புகள் உள்ளன.  
இவற்றுள் புக்கிட் பாங்கோங் முன்பு ஒரு சிறிய பழங்குடியினக் குடியேற்றமாக இருந்தது. ஆனால் தற்போது ஜாவானியர்கள் மலாய் மக்கள் *(Javanese Malay)* அதிகமாக உள்ளனர்.  
இந்த நகரில் இரு இந்து ஆலயங்கள் உள்ளன. தாமான் ஸ்ரீ சுங்கை பீலேக்கில் இருந்து சுமார் 300 மீட்டர் தொலைவில் ஸ்ரீ விநாயகர் கோயில் உள்ளது. தாமான் செந்தோசாவில் தேவி ஸ்ரீ கருமாரியம்மன் கோயில் உள்ளது.
# சுங்கை பீலேக்

## தெலுக் மெர்பாவ் தமிழ்ப்பள்ளி

சுங்கை பீலேக் நகரில் இருந்து 5 கி.மீ. தொலைவில் தெலுக் மெர்பாவ் தமிழ்ப்பள்ளி உள்ளது. இந்தப் பள்ளியில் 322 மாணவர்கள் பயில்கிறார்கள்.  
| தெலுக் மெர்பாவ் தோட்டம் | SJK(T) Teluk Merbau | **தெலுக் மெர்பாவ் தமிழ்ப்பள்ளி** | சுங்கை பீலேக் | 322 | 27 | } |
| --- | --- | --- | --- | --- | --- | --- |
# கார்பன் ஆக்சோ ஆலைடுகள்

**கார்பன் ஆக்சோ ஆலைடுகள்** என்பவை வேதியியல் சேர்மங்களின் ஒரு வகை குழு ஆகும். இவை கார்பன், ஆக்சிசன் மற்றும் ஆலசன்கள் அணுக்களை மட்டுமே கொண்டிருக்கின்றன. இவற்றில் கார்போனைல் ஆலைடுகளும் (COX<sub>2</sub>) ஆக்சாலில் ஆலைடுகளும் (C<sub>2</sub>X<sub>2</sub>O<sub>2</sub>) அடங்கும். X எனப்படும் ஆலசன் அணுக்கள் ஒரே மாதிரியாக இருக்க வேண்டியதில்லை; இவை கலப்பு ஆக்சோ ஆலைடுகளில் வேறுபடுகின்றன. ஆலசன்களின் பெரும்பாலான சேர்க்கைகள் இக்குழுவில் உள்ளன ஆனால் கார்போனைல் அயோடைடு, (COI<sub>2</sub>) அறியப்படவில்லை இவை வினைத்திறன் கொண்ட ஆலசனேற்றும் முகவர்களாகும்.
**கார்பன் ஆக்சோ ஆலைடுகள்**  
| பெயர் | வாய்ப்பாடு | உருகுநிலை / °செல்சியசு | கொதிநிலை / °செல்சியசு |
| --- | --- | --- | --- |
| கார்பனைல் புளோரைடு | COF<sub>2</sub> | −114 | −83.1 |
| கார்பனைல் குளோரைடு புளோரைடு | COFCl | −42 |  |
| கார்பனைல் புரோமைடு புளோரைடு | COFBr | −20.6 |  |
| பாசுசீன் | COCl<sub>2</sub> | −127.8 | +7.6 |
| கார்பனைல் அயோடைடு புளோரைடு | COFI | −90 | +23.4 |
| கார்பனைல் புரோமைடு குளோரைடு | COClBr |  |  |
| கார்பனைல் புரோமைடு | COBr<sub>2</sub> | +64.5 |  |
| ஆக்சாலில் புளோரைடு | C<sub>2</sub>F<sub>2</sub>O<sub>2</sub> | −3 | +26.6 |
| ஆக்சாலில் குளோரைடு | C<sub>2</sub>Cl<sub>2</sub>O<sub>2</sub> | −16 | +63 |
# எலன் அல்தாசு பூங்கா

**எலன் அல்தாசு பூங்கா** (*Helen Althaus Park*) அமெரிக்காவின் ஓரிகன் மாநிலத்திலுள்ள திரவுட்டேல் நகரத்தில் அமைந்துள்ளது. முன்னதாக நீர்நிலைப் பூங்கா என்று அழைக்கப்பட்ட இப்பொதுப் பீங்கா 9.51-ஏக்கர் (3.85 எக்டேர்) பரப்பளவில் அமைந்துள்ளது. முன்னாள் நகர சபை உறுப்பினர் எலன் அல்தாசின் பெயரிடப்பட்ட இந்த பூங்காவில் ஒரு பெரிய நிலத்தடி நீர்த்தேக்கம் உள்ளது. அது கூடைப்பந்து மைதானத்தால் மூடப்பட்டுள்ளது.  
கூகர் என்ற பூனை இனத்தைச் சார்ந்த விலங்கு எலன் அல்தாசு பூங்காவில் இருப்பதாக 2015 ஆம் ஆண்டில் அறியப்பட்ட்டது.
# தம்பி கண்ணந்தானம்

**தம்பி கண்ணந்தானம்** (*Thampi Kannanthanam*) ஓர் இந்திய திரைப்பட இயக்குநர், திரைக்கதை எழுத்தாளர், தயாரிப்பாளர் மற்றும் நடிகர் ஆவார். இவர் மலையாள சினிமாவில் பணியாற்றினார். 16 திரைப்பட்டங்களை இயக்கியுள்ளார்.
# தம்பி கண்ணந்தானம்

### தனிப்பட்ட வாழ்க்கை

இவர் 1953 ஆம் ஆண்டு டிசம்பர் 11 ஆம் தேதி பேபி கண்ணந்தானம் மற்றும் தங்கம்மா ஆகியோருக்கு ஆறாவது மகனாக கேரள மாநிலம்,
கோட்டயத்தில் காஞ்சிப்பள்ளி எனும் ஊரில் பிறந்தார். அவர் எம்டி செமினரி பள்ளியிலும் செயின்ட் டொமினிக் கல்லூரியிலும் படித்தார். அவர் ஒரு உதவி இயக்குநராக தனது திரைப்பட வாழ்க்கையைத் தொடங்கினார். தம்பி குஞ்சுமோள் என்பவரை திருமணம் செய்து கொண்டார், தம்பதியருக்கு ஐஸ்வர்யா மற்றும் ஏஞ்சல் என்ற இரு குழந்தைகள் உள்ளனர்.
# தம்பி கண்ணந்தானம்

## தொழில்

1983 ஆம் ஆண்டு தவளம் படத்தின் மூலம் இயக்குநராக அறிமுகமானார். இது ஒரு தீரம் (1980), அத்திமாரி (1981), மதரசிலே மோன் (1982), துடர்கதா (1991) ஆகிய திரைப்படங்களிலும் இவர் நடித்துள்ளார். 1980-90 காலகட்டத்தில் மிகவும் தீவிரமாக இயங்கினார். ராசாவின் மகன், வழியோரக்காட்சிகள், பூமியிலே ராசாக்கண்மார், இந்திரசாலம், நாடோடி, சுக்கன், மற்றும் மாந்திரீகம் ஆகியவை இவரது இயக்கத்தில் வெளியான மிகவும் குறிப்பிடத்தக்க சில படங்களாகும்.
# தம்பி கண்ணந்தானம்

## இறப்பு

தம்பி கண்ணந்தானம் உடல் நலக்குறைவால் கொச்சியில் உள்ள தனியார் மருத்துவமனையில் அனுமதிக்கப்பட்டார். உடல்நிலை மேலும் மோசமடைந்தது 2 அக்டோபர் 2018 ஆம் ஆண்டு அக்டோபர் மாதம் 2 ஆம் தேதியன்று இறந்தார்.
# 2022 மிரான்சா தற்கொலை குண்டுவெடிப்பு

**2022 மிரான்சா தற்கொலை குண்டுவெடிப்பு** (*2022 Miranshah suicide bombing*) பாக்கித்தான் நாட்டின் கைபர் பக்துன்வா மாகாணம் வடக்கு வசீரிசுதான் நகரத்தில் நடந்த ஒரு தாக்குதலைக் குறிக்கிறது. 2022 ஆம் ஆண்டு மே மாதம் 15 ஆம் நாள் நடைபெற்ற இத்தாக்குதலில் மூன்று பாக்கித்தானிய இராணுவ வீரர்களும் மூன்று குழந்தைகளும் கொல்லப்பட்டனர். பாக்பட்டன் நகரத்தைச் சேர்ந்த 33 வயதான லான்சு அவில்தார் சுபைர் காதர், அரிபூரைச் சேர்ந்த 21 வயதான சிப்பாய் உசைர் அசுபர் மற்றும் முல்தானைச் சேர்ந்த 22 வயதான சிப்பாய் காசிம் மக்சூத் ஆகியோர் இத்தாக்குதலில் உயிர் இழந்த இராணுவ வீரர்கள் என பாக்கித்தானிய இராணுவத்தின் ஊடக விவகாரப் பிரிவினர் அடையாளம் கண்டுள்ளனர். மேலும் இத்தாக்குதலில் 11 வயது, எட்டு வயது மற்றும் நான்கு வயது குழந்தைகளும் இறந்து போனதாகவும் அவர்கள் தெரிவித்தனர்.  
பாக்கித்தானிய உளவுத்துறை அமைப்புகள் தற்கொலை குண்டுதாரி மற்றும் அவரது ஆதரவாளர்கள் பற்றி அறிய விசாரணை நடத்தினர்.  
தற்கொலைத் தாக்குதலுக்கு கண்டனம் தெரிவித்த பிரதமர் சேபாசு செரீப், "அப்பாவி குழந்தைகளைக் கொன்றவர்கள் இசுலாம் மற்றும் மனிதநேயம் இரண்டிற்கும் எதிரிகள்" என்று குறிப்பிட்டுள்ளார். இழந்த உயிர்கள் குறித்து அவர் வருத்தம் தெரிவித்தார். சர்கில் மேமனும் இந்தத் தாக்குதலைக் கண்டித்து பகிரங்க அறிக்கை ஒன்றை வெளியிட்டார்.
# தப்லாசு விசிறிவால்

**தப்லாசு விசிறிவால்** (T*ablas fantail*)(*ரைபிதுரா சௌலி*) என்பது பிலிப்பீன்சில் உள்ள தப்லாஸ் தீவில் காணப்படும் விசிறிவால் குருவிச் சிற்றினம் ஆகும். இது இங்கு மட்டும் காணப்படும் அகணிய உயிரி ஆகும். சமீப காலம் வரை, இது நீலத்தலை விசிறிவால் மற்றும் விசயன் விசிறிவால் ஆகியவற்றுடன் குறிப்பிட்ட சிற்றினமாகக் கருதப்பட்டது. இது வாழ்விட இழப்பால் அச்சுறுத்தப்படுகிறது.
# தப்லாசு விசிறிவால்

## விளக்கம்

ஈபேர்டு இதனை "தப்லாசில் உள்ள தாழ்வான காடுகளின் காணப்படும் நடுத்தர அளவிலான, நீண்ட வால் பறவை எனவும், தலை, மார்பு, முதுகு மற்றும் தோளில் மந்தமான நீலம், மார்பு மற்றும் தலைப்பகுதிகளில் வெளிர் நீல நிற கோடுகளுடன் காணப்படும் பறவை எனவும், பருத்த வயிற்றுடன், கீழ் முதுகு, தொடை, வெளிப்புற வால் இறகுகள் மற்றும் இறக்கை மற்றும் கருமையான இறக்கை விளிம்பு மற்றும் கருமையான மத்திய வால் இறகுகளுடன் காணப்படும் பறவை எனவும், உணவு தேடும் போது வாலினை விசிறிக் கொண்டிருக்கும்” எனவும் தெரிவிக்கின்றது. இதனுடைய குரல் இடைவெளியில் கொடுக்கப்பட்ட ஒற்றை நாசி "ஜெப்" குறிப்புகளை உள்ளடக்கியது.  
இது நீலத்தலை விசிறிவால் மற்றும் விசயன் விசிறிவால் ஆகியவற்றிலிருந்து அடர் பழுப்பு நிற வயிற்றின் காரணமாக வேறுபடுகிறது.
# தப்லாசு விசிறிவால்

## வாழ்விடம் மற்றும் பாதுகாப்பு நிலை

இந்த இனம் வெப்பமண்டல ஈரமான தாழ் நில முதன்மை காடுகளில் முதிர்ந்த மூடிய-விதான காடுகளில் வாழ்கின்றன. இதன் நெருங்கிய உறவினர்களான நீலத்தலை விசிறிவால் மற்றும் விசயன் விசிறிவால் ஆகியவற்றுடன் ஒப்பிடும்போது இதன் வாழ்விடம் தொந்தரவுகளைத் தாங்கும் திறன் குறைவாக இருப்பதாக நம்பப்படுகிறது.  
பன்னாட்டு இயற்கைப் பாதுகாப்புச் சங்கத்தின் செம்பட்டியல், 2,500 முதல் 9,999 வயது முதிர்ந்த குருவிகள் உள்ளதாகவும், இந்த பறவை அழிவாய்ப்பு இனமாக உள்ளதாக வகைப்படுத்துகிறது. இந்த சிற்றினத்தின் முக்கிய அச்சுறுத்தல், சட்டப்பூர்வ மற்றும் சட்டவிரோத மரங்களை வெட்டுவதன் விளைவாக வாழ்விட இழப்பு மற்றும் வெட்டுதல் மற்றும் எரித்தல் மற்றும் பிற முறைகள் மூலம் விளைநிலங்களாக மாற்றப்படுவதாலும் நிகழ்கிறது.  
தற்சமயம் இந்த இனம் சார்ந்த பாதுகாப்பு திட்டங்கள் எதுவும் நடைபெறவில்லை. ஆனால் பாதுகாப்பு நடவடிக்கைகள் முன்மொழியப்பட்டதில், வாழ்விடத்தையும் மக்கள்தொகையையும் நன்கு புரிந்துகொள்வதற்காக அதிக கணக்கெடுப்புகளும் இதில் அடங்கும். இந்த சிற்றினத்தின் சுயவிவரத்தை உயர்த்துவதற்கும் உள்ளூர் மக்களுக்குப் பெருமையை ஊட்டுவதற்கும் கல்வி மற்றும் விழிப்புணர்வு பிரச்சாரங்களைத் தொடங்குதல் வேண்டும். மீதமுள்ள காடுகளைப் பாதுகாப்பதற்கான நடவடிக்கைகளும் காடு மறுவுறுவாக்க வளர்ப்பதற்கான சாத்தியக்கூறுகளை மதிப்பிடுதல் உடனடித் தேவையாக உள்ளது.
# ஜோஷி

**ஜோஷி** (*Joshiy*) ஓர் இந்திய திரைப்பட இயக்குநர் மற்றும் தயாரிப்பாளர் ஆவார். இவர்
கேரள மாநிலம்,
திருவனந்தபுரம் மாவட்டம்,
வர்க்கலை எனும் ஊரில் பிறந்தார். முக்கியமாக இவர் மலையாள சினிமாவில் பணியாற்றியவர்.  
இவர் 1978 ம் ஆண்டு வெளியான *டைகர் சலீம்* என்ற மலையாளத் திரைப்படத்தை இயக்கியதின் மூலம் திரையுலகில் அறிமுகமானார். இவர் 80 திற்கும் அதிகமான திரைப்படங்களை இயக்கியுள்ளார்.  
இவர் சில இந்தி, தமிழ், தெலுங்கு மற்றும் கன்னட மொழித் திரைப்படங்களையும் இயக்கியுள்ளார்.  
ஆரம்பகாலத்தில், இவரது திரைத்துறை வாழ்க்கையில், ராஜேஷ் கன்னா மற்றும் தர்மேந்திரா நடித்து 1984 ல் வெளியான *தர்ம் அவ்ர் கானூன்* எனும் திரைப்படத்தை இயக்கியதின் மூலம் இவர் தேசிய அளவில் புகழ்பெற தொடங்கினார்.
# ஜோஷி

## தனிப்பட்ட வாழ்க்கை

ஜோஷி சிந்து என்பவரை மணந்தார். தம்பதியருக்கு அபிலாஷ் என்ற மகனும், ஐஸ்வர்யா என்ற மகளும் ஆவர், இதில் மகள் ஐஸ்வர்யா ஜூலை 2011 இல் சென்னையில் நடந்த ஓர் கார் விபத்தில் இறந்தார்.
# விக்கிப்பீடியா:விக்கித்தரவு/கட்டுரைகள், பகுப்புகள் ஆகியவற்றை இற்றை செய்தல்

கட்டுரைகள் மட்டுமல்லாது **பகுப்புகளையும்** விக்கித்தரவில் இற்றை செய்வதற்கான திட்டப் பக்கம்.
# விக்கிப்பீடியா:விக்கித்தரவு/கட்டுரைகள், பகுப்புகள் ஆகியவற்றை இற்றை செய்தல்

## உதவி

- அறிதலும் பயிற்சியும்
# விக்கிப்பீடியா:விக்கித்தரவு/கட்டுரைகள், பகுப்புகள் ஆகியவற்றை இற்றை செய்தல்

## புள்ளிவிவரம்

- Pages not connected to items - தமிழ் விக்கிப்பீடியா (wikipedia.org)
- பிற மொழி இணைப்பற்ற பக்கங்கள் - தமிழ் விக்கிப்பீடியா (wikipedia.org)
# வேணு நாகவல்லி

**வேணு நாகவல்லி** (*Venu Nagavally*, ; (16 ஏப்ரல் 1949 – 10 செப்டம்பர் 2010) ஒரு இந்திய திரைப்பட நடிகரும், திரைக்கதை எழுத்தாளரும், திரைப்பட இயக்குநரும் ஆவார். மலையாளத் திரைப்படத்துறையில் இவர் செய்த பணியின் மூலம் பிரபலமானவர்.  
இவர் 12 திரைப்படங்களை இயக்கியுள்ளார். எழுத்தாளரும், திரைப்பட விமர்சகரும், அனைத்திந்திய வானொலி நிலைய ஒலிபரப்பாளருமான
நாகவல்லி ஆர். எஸ். குருப் என்பவரின் மகன் ஆவார்.  
வேணு ஏறத்தாழ 50 திரைப்படங்களில் நடித்துள்ளார். இவர் இயக்கத்தில் 1986-இல் வெளியான சுகமோ தேவி, 1987-இல் வெளியான *சர்வகலாசாலை*, 1990-இல் வெளியான *லால்சலாம்*, *ஏய் ஆட்டோ* (1990) மற்றும் 1991-இல் *கிலுக்கம்* (1991) ஆகிய திரைப்பட வணிக ரீதியாக வெற்றிகரமான திரைக்கதைகளாக அமைந்தன.
# வேணு நாகவல்லி

## இறப்பு

2010 செப்டம்பர் 9ம் தேதி திருவனந்தபுரத்தில் வேணு நாகவல்லி காலமானார்.
# பிரிவினை கொடுமைகள் நினைவு நாள்

**பிரிவினை கொடுமைகள் நினைவு தினம்** என்பது இந்தியாவில் ஆகத்து 14 அன்று கடைப்பிடிக்கப்படும் ஒரு தேசிய நினைவு நாளாகும். இதனை 2021 இல் இந்தியப் பிரதமர் நரேந்திர மோடி முதன்முதலில் அறிவித்தார். இந்தியப் பிரிவினையின் போது பல இலட்சக்கணக்கான மக்கள் புலம்பெயர்ந்த போது, பல கொடுமைகள் அனுபவித்து, உயிர் இழந்த மக்களுக்காக நினைவுகூறும் நாளாகும். இந்தியப் பிரிவினையின் போது, பிரிக்கப்பட்ட பஞ்சாப் மாகாணத்தில் மட்டும் சுமார் 12 மில்லியன் மக்கள் புலம்பெயர்ந்தனர். மேலும் இந்தியத் துணைக்கண்டம் முழுவதும் 20 மில்லியன் மக்கள் இடம்பெயர்ந்தனர்.  
சமூகப் பிளவுகள், ஒற்றுமையின்மை ஆகியவற்றை அகற்றி, ஒற்றுமை, சமூக நல்லிணக்கம் மற்றும் மக்கள் அதிகாரம் ஆகியவற்றின் உணர்வை மேலும் வலுப்படுத்த வேண்டியதன் அவசியத்தை இந்தியர்களுக்கு நினைவூட்டுவதை *பிரிவினை கொடுமைகள் நினவு நாள்* நோக்கமாகக் கொண்டுள்ளது.  
இந்தியப் பிரிவினையால் 10 முதல் 20 மில்லியன் மக்கள் இடம்பெயர்ந்தனர் மற்றும் 2 இலட்சம் முதல் 2 மில்லியன் மக்கள் இறந்தனர். இறப்பு எண்ணிக்கை 200,000 முதல் 2 மில்லியன் வரையிலான புள்ளிவிவரங்களுடன் சர்ச்சைக்குரியதாக உள்ளது.
# ஐந்தாம் நூற்றாண்டு ஏதென்சு

**ஐந்தாம் நூற்றாண்டு ஏதென்சு** (*Fifth-century Athens*) என்பது கிமு 480 முதல் 404 வரையிலான காலத்திய ஏதென்சின் கிரேக்க நகர அரசாகும். இக்காலமானது முன்பு **ஏதென்சின் பொற்காலம்** என்று அழைக்கப்பட்டது. இது **பெரிக்கிளீசு காலம்** என்றும் அழைக்கப்படுகிறது. இது ஏதென்சின் அரசியல் மேலாதிக்கம், பொருளாதார வளர்ச்சி மற்றும் பண்பாட்டு செழிப்பு ஆகியவை நன்கு வளர்ந்த காலம் ஆகும். கிரேக்கத்தின் மீதான பாரசீக படையெடுப்பு தோல்வியடைந்த பிறகு, டெலியன் கூட்டணி என அழைக்கப்படும் ஏதெனியன் தலைமையிலான நகர அரசுகளின் கூட்டணியானது, பாரசீகர் ஆதிக்கத்திலிருந்து விடுவிக்கப்பட்ட ஆசிய கிரேக்க நகரங்களை சுதந்திரமாக வைத்திருப்பதற்காக பாரசீகர்களை எதிர்கொண்ட காலகட்டம் கிமு 478 இல் தொடங்கியது.  
கிமு 5 ஆம் நூற்றாண்டின் நடுப்பகுதியில் பாரசீகத்துடன் அமைதி ஏற்பட்ட பிறகு, சுதந்திர நகர அரசுகளுடன் ஏதென்சு சமத்துவ பாசாங்குகளை கைவிட்டு, டெலியன் கூட்டணியின் கருவூலத்தை டெலோசிலிருந்து ஏதென்சுக்கு மாற்றிய பின்னர் ஏதென்சு பேரரசாக மாறியது. அந்த கருவூலத்திலிருந்து ஏதெனியன் அக்ரோபோலிஸ் கட்டிடத்திற்கு தேவைப்பட்ட நிதி எடுக்கப்பட்டது. அதில் பாதியை பொது ஊதியத்தில் சேர்த்தது மேலும் கிரேக்க உலகில் மேலாதிக்க கடற்படை சக்தியாக ஏதென்சு தன் நிலையை தக்க வைத்துக் கொண்டது.  
பேரரசின் நிதியானது, அதன் இராணுவ மேலாதிக்கம் மற்றும் அதன் அரசியல் நல்வாய்ப்புகள் போன்றவை அரசியல்வாதியும் பேச்சாளருமான பெரிக்கிளீசால் வழிநடத்தப்பட்டது. ஏதென்சு மேற்கத்திய பாரம்பரியத்தின் மிகவும் செல்வாக்குமிக்க மற்றும் நீடித்த கலாச்சார கலை ஆக்கங்களை உருவாக்கியது. நாடக ஆசிரியர்களான எசுக்கிலசு, சாஃபக்கிளீசு, யூரிப்பிடீசு ஆகிய அனைவரும் கிமு 5 ஆம் நூற்றாண்டில் ஏதென்சில் வாழ்ந்து தங்கள் படைப்புகளை உருவாக்கினர். வரலாற்றாசிரியர்களான எரோடோட்டசு, துசிடிடீஸ், மருத்துவர் இப்போக்கிரட்டீசு மற்றும் மெய்யியலாளர்கள் பிளேட்டோ, சாக்கிரட்டீசு ஆகியோரும் இக்காலத்தவரே. ஏதென்சின் புரவலர் தெய்வமான ஏதெனாவின் பெயரில், ஏதென்சு தன் பெயரைப் பெற்றது.
# ஐந்தாம் நூற்றாண்டு ஏதென்சு

## நிறுவனங்கள்

### நீதிபதிகள்

நீதிபதிகள் பதவியை ஏதெனிய அரசு நிர்வாகத்தை உருவாக்கியவர்கள் தங்கள் வசம் வைத்திருந்தனர். நீதிபதிகள் தட்டை மொச்சையைப் பயன்படுத்தி, திருவுளச் சீட்டு மூலம் தேர்வு செய்யப்பட்டனர். அதாவது கருப்பு மற்றும் வெள்ளை நிற மொச்சைகள் ஒரு பெட்டியில் வைக்கப்படும். அதில் ஒருவர் எந்த மொச்சையை வெளியே எடுக்கிறார் என்பதைப் பொறுத்து அவர் பதவியைப் பெற்றுவதோ அல்லது பெறாமல் போவதோ முடிவு செய்யப்பட்டது. இது பணக்காரர்களின் தனிப்பட்ட செல்வாக்கு மற்றும் பதவி பெற சாத்தியமான சூழலை உருவாக்க ஏதுவாக்கும் ஒரு உத்தியாகும். இதில் இரண்டு வகை பதவிகள் மட்டுமே மொச்சை மூலம் தேர்ந்தெடுக்கப்படமல், மக்கள் மன்றத்தில் தேர்தல் மூலம் தேர்ந்தெடுக்கப்பட்டன. அவை *ஸ்ரடிகெஸ்*, அல்லது பொது, மற்றும் நிதி நீதிபதி. இந்த இரண்டு அலுவல்கள் ஒவ்வொன்றையும் செய்ய குறிப்பிடத்தக்க குணங்கள் தேவை என்று பொதுவாகக் கருதப்பட்டது. ஒருவரின் நீதிபதி பதவி ஒரு ஆண்டுக்கு மேல் நீடிக்காது. இதில் *ஸ்ரடிகெஸ்* உட்பட, இந்த பொருளில் ஆண்டுதோறும் பெரிக்கிள்ஸ் தொடர்ச்சியாக தேர்வு செய்யப்பட்டது ஒரு விதிவிலக்காகும். ஒவ்வொரு ஆண்டின் முடிவிலும், ஒரு நீதிபதி தனது நிர்வாகம் மற்றும் பொது நிதி பயன்பாடு பற்றிய கணக்கைக் காட்ட வேண்டும்.  
ஏதென்சின் மிகவும் மரியாதைக்குரிய பதவிகள் பண்டைய *அர்கோன்ட்ஸ்* அல்லது ஆங்கிலத்தில் ஆர்கோன்கள் ஆகும். முந்தைய காலங்களில் இவர்கள் ஏதெனியன் அரசின் தலைவர்களாக இருந்தனர். ஆனால் பெரிகிள்ஸ் காலத்தில் அவர்கள் தங்கள் செல்வாக்கையும் அதிகாரத்தையும் இழந்தனர். இருப்பினும் அவர்கள் தீர்ப்பாயங்களுக்கு தலைமை தாங்குபவர்களா நீடித்தனர்.  
ஒவ்வொரு ஆண்டும் குடிமக்கள் பத்து "ஸ்ரடிகெஸ்" அல்லது ஜெனரல்களை தேர்ந்தெடுக்கப்படனர். அவர்கள் இராணுவ அதிகாரிகளாகவும், இராஜதந்திரிகளாகவும் பணியாற்றினர். இந்த பதவியின் மூலம் தான் பெரிக்கிள்ஸ் கிமு 5 ஆம் நூற்றாண்டு ஏதென்சை வடிவமைத்தார்.  
நாற்பதுக்கும் மேற்பட்ட பொது நிர்வாக அதிகாரிகளும், அறுபதுக்கும் காவலர்கள் இருந்தனர். அவர்கள் தெருக்களிலும், சந்தைகளிலும், எடை, அளவீடுகளைச் சரிபார்த்தல், கைதுகள், மரணதண்டனைகளை நிறைவேற்றுதல் ஆகிய பொறுப்புகளைக் கொண்டிருந்தனர்.
# ஐந்தாம் நூற்றாண்டு ஏதென்சு

## நிறுவனங்கள்

### மக்கள் பேரவை

எக்லேசியா (கிரேக்க மொழியில், , அதாவது, அழைப்பாணை மூலம் கூடிய கூட்டம்), சனநாயகத்தின் முதல் உறுப்பு. கோட்பாட்டளவில் இது ஏதென்சின் அனைத்து குடிமக்கள் அனைவரையும் ஒன்று சேர்த்தது, இருப்பினும் அதிகபட்சமாக 6,000 பங்கேற்பாளர்கள் கூடியதாக மதிப்பிடப்பட்டுள்ளது. கூட்டம் கூடும் இடம் அக்ரோபோலிசுக்கு முன்னால் உள்ள பினெக்ஸ் என்ற மலையில் ஒரு இடம். அவைக் கூட்டமானது சில நேரங்களில் விடியற்காலையில் இருந்து மாலை வரை நீடித்தது. எக்லேசியா அவை ஆண்டுக்கு நாற்பது முறை கூடியது.  
முன்மொழியப்பட்ட சட்டங்கள் மற்றும் ஆணைகள் குறித்து பேரவை முடிவு செய்தது. நீண்ட காலமாக நடைமுறையில் இருந்த பழங்கால சட்டங்களை சார்ந்து முடிவுகள் எடுக்கப்பட்டன. மசோதாக்கள் இரண்டு நிலைகளில் வாக்களிக்கப்பட்டன: முதலில் சட்டமன்றமே முடிவுசெய்து பின்னர் பூலி (βουλή) இறுதி ஒப்புதலை வழங்கியது.
# ஐந்தாம் நூற்றாண்டு ஏதென்சு

## நிறுவனங்கள்

### கவுன்சில் அல்லது பூலி

கவுன்சில் அல்லது பூலி என்பது 500 உறுப்பினர்களைக் கொண்டிருந்தது. இதில் ஒவ்வொரு பழங்குடி பிரிவிலிருந்தும் ஐம்பது பேர் உறுப்பினராக இருப்பார்கள். இவர்கள் குலுக்கு சீட்டுமூலம் தேர்ந்தெடுக்கப்பட்டனர். முன்பு விவரிக்கப்பட்ட முறையைப் பயன்படுத்தி, இவர்கள் "மொச்சை உறுப்பினர்கள்" என்று அறியப்பட்டனர்; அதிகாரப்பூர்வமாக அவர்கள் *பிரிட்டோனியர்* ( , அதாவது "தலைவர்" அல்லது "ஆசிரியர்") என்று அழைக்கப்பட்டனர்.  
பூலி உறுப்பினர்கள் சட்ட திட்டங்களை ஆய்வு செய்தனர், நீதிபதிகளை மேற்பார்வையிட்டனர். மேலும் நகரின் தினசரி நிர்வாகம் சரியான பாதையில் செல்வதை கவனித்துவந்தனர், நகர அரசின் வெளிவிவகாரங்களையும் மேற்பார்வையிட்டனர். அவர்கள் பினெக்ஸ் மலையில், நிகழ்வுக்காக திறந்தவெளியில் உருவாக்கப்பட்ட இடத்தில் சந்தித்தனர். அதிகாரத்தில் இருந்த ஐம்பது பினெரிடேனிகள் அங்கு பாறையில் செதுக்கப்பட்டுள்ள பிரமாண்டமான இடத்தில் அமைந்திருந்தனர். மூன்று படிகள் கொண்ட ஒரு சிறிய படிக்கட்டு வழியாக அவர்கள் சென்றடையும் கல் மேடை இருந்தது.
# ஐந்தாம் நூற்றாண்டு ஏதென்சு

## நிதி

வின் உருவமும், பின்புறத்தில் ஞானத்தின் சின்னமான ஆந்தையின் சின்னமும் கொண்ட ஏதெனியன் நாணயம் (கி.மு. 490) .]]
டெலியன் கூட்டணியின் கருவூலம் இல்லாமல் ஏதெனியன் அரசின் பொருளாதார வளங்கள் சாத்தியமில்லை. கருவூலம் முதலில் டெலோஸ் தீவில் இருந்தது. ஆனால் பெரிகிள்ஸ் கருவூலத்துக்கு டெலோஸ் போதுமான அளவு பாதுகாப்பான இடம் இல்லை என்ற சாக்குப்போக்கு சொல்லி கீழ் அதை ஏதென்சுக்கு இடம் மாற்றினார். இது கூட்டணிக்குள் உசரல் மற்றும் உறுப்பினர்களாக இருந்த சில நகர அரசுகளின் கிளர்ச்சிக்கு காரணமாயிற்று. ஏதென்ஸ் விரைவாக இதற்கு பதிலடி கொடுத்தது. மேலும் சில அறிஞர்கள் இது ஒரு கூட்டணி என்பதற்கு பதிலாக ஏதெனியன் பேரரசாக ஆன காலமாக இருக்கும் என்று நம்புகிறார்கள்.  
அரசிற்கான மற்ற சிறிய வருமானங்களாக சுங்கக் கட்டணம் மற்றும் அபராதங்கள் வழியாக வந்து சேர்ந்தன. போர் காலங்களில், செல்வந்த குடிமக்களுக்கு சிறப்பு வரி விதிக்கப்பட்டது. இந்த குடிமக்களுக்கு நகரத்தின் நலனுக்காக மற்ற வரிகளுடன் இவை நிரந்தரமாக விதிக்கப்பட்டன. ஏதென்சுக்கு பெரும் கடற்படை சக்தியைக் கொடுத்த கப்பல்களைப் பராமரிக்கவும், பெரிய சமய விழாக்களை நடத்தவும் வரிகள் பயன்படுத்தப்பட்டன. பணக்கார ஏதெனியன் ஆடவர் கப்பல்களுக்கு (அநேகமாக அவர்கள் அதை ஆதரித்த காலத்தில் அதன் தலைவர்களாக இருந்ததால்) அல்லது திருவிழாக்களுக்கு நிதியுதவி செய்வதை ஒரு மரியாதைக்குரிய செயலாக கருதினர். மேலும் அவர்கள் நன்கொடை அளிப்பதில் போட்டியிட்டனர்.  
பிரேயஸ் வர்த்தக துறைமுகத்திற்கு அருகாமையில் இருந்ததால் அதனால் ஏதென்சு பயனடைந்தது. ஏதென்ஸ் அரசு துறைமுகம் வழியாகச் செல்லும் சரக்குகளுக்கு வரி வசூலித்தது. பைரேயசில் (ஏதென்சின் முக்கிய துறைமுகம் ), இந்த வரி 1% அல்லது அதற்கு மேற்பட்டு பொருட்களுக்கு விதிக்கப்பட்டது.
# ஐந்தாம் நூற்றாண்டு ஏதென்சு

## பெரிக்கிள்ஸ் காலத்திய ஏதென்சு

ஏதென்சின் மற்ற பண்டைய நகர அரசுகளின் உயரடுக்கினருடன் ஒப்பிடுகையில், ஏதெனிய உயரடுக்கு வர்க்கத்தினர் அடக்கமாகவும் பெரும்பாலும் ஆடம்பரங்கள் இல்லாமல் வாழ்ந்தனர். மிகக் குறைவான பெரிய நல்வாய்ப்புகள் இருந்தன மேலும் நில உடமைகள் ஓரிடத்தில் குவிக்கப்படவில்லை: குடிமக்களில் 71-73% மக்கள் 60-65% நிலத்தை வைத்திருந்தனர், அதேசமயம் குடிமக்களுக்கான ஜினி குறியீடு 0.708 என கணக்கிடப்பட்டுள்ளது. பொருளாதாரமானது கடல்சார் வர்த்தகம் மற்றும் உற்பத்தியை அடிப்படையாகக் கொண்டது, அமேமியாவின் மதிப்பீடுகளின்படி, ஏதென்சின் மொத்த உள்நாட்டு உற்பத்தியில் 56% உற்பத்தியில் இருந்து பெறப்பட்டது. வேளாண்மை முக்கியமானது, ஆனால் அது மக்களுக்கு உணவளிக்க போதுமான அளவு உற்பத்தி உடையதாக இருக்கவில்லை, எனவே பெரும்பாலான உணவுப் பொருட்களை இறக்குமதி செய்ய வேண்டியிருந்தது.  
அனைத்து முக்கிய சமய விழாக்களையும் அரசு மேற்பார்வையிட்டது. மிக முக்கியமானதாக அதீனா தெய்வத்தின் நினைவாக பனாதெனாயா எனப்படும், ஒரு சடங்கு ஊர்வலமானது ஆண்டுக்கு ஒரு முறை மே மாதம் மற்றும் நான்கு ஆண்டுகளுக்கு ஒரு முறை சூலையில் நடத்தப்பட்டது. இதில் நகரமானது பழைய மரச் சிலையான அதீனாவுக்கு புதிய முக்காடு ( *பெப்லோஸ்* ) வழங்கியது. பீடியசு இந்த ஊர்வலத்தை சிற்பமாக்கினார். இது தற்போது பிரித்தானிய அருங்காட்சியகத்தில் உள்ளது. சூலை பனாதேனியாவில் ( *கிரேட் பனாதெனியா* ), சீருடற்பயிற்சி மற்றும் குதிரை ஏற்றம் உள்ளிட்ட பெரிய போட்டிகள் ஏற்பாடு செய்யப்பட்டன. அதில் வெற்றி பெற்றவர்கள் புனித ஒலிவ எண்ணெய் நிறைந்த அம்ப்ராக்களைப் பரிசாக பெற்றனர். மற்ற முக்கியமான திருவிழாக்களின் ஒன்றாக டயோனிசு<nowiki/>வின் நினைவாக நாடக டியோனிசியா, அங்கு துன்பியல் மற்றும் நகைச்சுவை நாடகங்கள் நிகழ்த்தப்பட்டன.
# ஐந்தாம் நூற்றாண்டு ஏதென்சு

## பெரிக்கிள்ஸ் காலத்திய ஏதென்சு

### கல்வி

பள்ளிக்குச் செல்லும் ஏழு வயது வரை வரை ஆடவரின் கல்வி அவர்களின் வீட்டிலேயே தொடங்கியது. பள்ளியில், அவர்களுக்கு எழுதவும் படிக்கவும் கற்றுக்கொடுக்கும் ஆசிரியர்கள் பலர் இருந்தனர். அத்துடன் கணிதம், இசை போன்ற பாடங்களையும் கற்றுக்கொண்டனர். மல்யுத்தம், ஓட்டப் பந்தயம், குதித்தல், மற்றும் சீருடற்பயிற்சி போன்றவற்றுடன் எதிர்கால இராணுவ சேவைக்கு தயாராகும் உடற்கல்வி வகுப்புகளிலும் சிறுவர்கள் கலந்து கொள்ள வேண்டியிருந்தது. பதினெட்டு வயதில் அவர்கள் இராணுவத்தில் பணியாற்றினர் மேலும் ஆயுதங்களை எவ்வாறு தாங்குவது என்று அறிவுறுத்தப்பட்டனர். உடற்கல்வி மிகவும் தீவிரமாக இருந்தது மேலும் பல சிறுவர்கள் உண்மையான விளையாட்டு வீரர்களாக மாறினர். இந்தக் கட்டாயப் பாடங்களைத் தவிர, அந்தக் காலத்தின் சிறந்த தெய்யியலாளர்கள், இலக்கண அறிஞர்கள், சொற்பொழிவாளர்களிடம் கலந்துரையாடவும் கற்றுக்கொள்ளவும் மாணவர்களுக்கு வாய்ப்பு கிடைத்தது. சில ஏழைகள் வீட்டில் தங்கி பெற்றோரின் வேலைக்கு உதவ வேண்டியிருந்தது. இருப்பினும், அரிஸ்டோபேன்ஸ், சாக்ரடீஸ், ஏழைகளாக இருந்தபோதிலும், பிரபலமடைந்து வெற்றியடைந்தனர்.